hotchpotch/miracl-hf-unified huggingface dataset:
సిక్ఖు సామ్రాజ్యం
సిక్ఖు సామ్రాజ్యం పంజాబ్, దాని సమీప ప్రాంతాలను కలుపుకుంటూ మతరహిత రాజ్యాన్ని స్థాపించిన మహారాజా రంజీత్ సింగ్ నాయకత్వంలో 19వ శతాబ్దిలో భారత ఉపఖండంలో ఏర్పడ్డ ప్రధాన రాజకీయ శక్తి.. 1799లో రంజిత్ సింగ్ లాహోర్ ను పట్టుకున్న నాటి నుంచీ 1849 వరకూ కొనసాగింది. స్వతంత్ర మిస్ల్ లు, ఖల్సాలో సామ్రాజ్యపు పునాదులు పాదుకున్నాయి. 19వ శతాబ్దిలో అత్యున్నత స్థితిలో ఉండగా సామ్రాజ్యం పడమట ఖైబర్ కనుమ నుంచి తూర్పున పశ్చిమ టిబెట్ వరకూ, దక్షిణాన మిథన్ కోట్ నుంచీ ఉత్తరాన కాశ్మీర్ వరకూ విస్తరించింది. సిక్ఖు సామ్రాజ్యం బ్రిటీష్ వారు భారత ఉపఖండంలో ఆక్రమించిన ఆఖరి ప్రధానమైన భాగం.
సిక్ఖు సామ్రాజ్యపు పునాదులు 1707లో ఔరంగజేబు మరణం, ముఘల్ సామ్రాజ్య పతనం నుంచి చూడవచ్చు. గురు గోవింద్ సింగ్ ప్రారంభించిన ఖల్సా మరో రూపమైన దాల్ ఖల్సా ఒకవైపు ముఘల్ సామ్రాజ్యం చెప్పుకోదగ్గ విధంగా బలహీన పడిపోవడంతో పశ్చిమాన ఆఫ్ఘాన్లపై దండయాత్రలతో పోరాటం సాగించారు. ఆ క్రమంలో ఈ సైన్యాలు విస్తరించి, విడిపోయి వివిధ సమాఖ్యలు, పాక్షికంగా స్వతంత్రత కలిగిన మిస్ల్ ల స్థాపన సాగింది. వివిధ ప్రాంతాలు, నగరాలను ఈ సైన్య విభాగాలు నియంత్రించడం ప్రారంభించాయి. ఏదేమైనా 1762 నుంచి 1799 వరకూ మిస్ల్ ల సైన్యాధ్యక్షులు స్వతంత్ర సైనిక నాయకులుగా రూపాంతరం చెందారు.
లాహోరును రంజీత్ సింగ్ ఆఫ్ఘాన్ పరిపాలకుడు జమాన్ షా అబ్దాలీ నుంచి గెలుచుకుని, ఆఫ్ఘాన్-సిక్ఖు యుద్ధాల్లో ఆఫ్ఘాన్లను ఓడించి బయటకు పంపేయడం, వివిధ సిక్ఖు మిస్ల్ ను ఏకీకరణ చేయడంతో సామ్రాజ్య స్థాపన జరిగింది. 12 ఏప్రిల్ 1801న వైశాఖి పండుగ నాడు పంజాబ్ మహారాజాగా ప్రకటించుకుని, ఏకీకృతమైన రాజ్యంగా ప్రకటించారు. గురు నానక్ వంశస్తులైన సాహఙబ్ సింగ్ బేడీ పట్టాభిషేకం జరిపించారు.
ఒక మిస్ల్ కు నాయకుని స్థానం నుంచి పంజాబ్ మహారాజా అయ్యేంతవరకూ రంజిత్ సింగ్ అతికొద్ది కాలంలోనే అధికారం సంపాదించారు. అప్పటికి ఆధునికమైన ఆయుధాలు, యుద్ధ పరికరాలు, శిక్షణ సమకూర్చి సైన్యాన్ని ఆధునీకరించారు. సిక్ఖు సామ్రాజ్య కాలంలో సిక్ఖులు కళారంగంలోనూ, విద్యాల్లోనూ పునరుజ్జీవనం పొందారు. రంజిత్ సింగ్ మరణానంతరం అంతర్గత కుమ్ములాటల్లోనూ, రాజకీయమైన తప్పులతోనూ సామ్రాజ్యం బలహీనపడింది. చిరవకు 1849లో ఆంగ్లో-సిక్ఖు యుద్ధాల్లో ఓటమి అనంతరం సామ్రాజ్యం పతనమైంది. సిక్ఖు సామ్రాజ్యం 1799 నుంచి 1849 కాలంలో లాహోర్, ముల్తాన్, పెషావర్, కాశ్మీర్ ప్రావిన్సులుగా ఉండేది.
సాంకేతిక రేఖాచిత్రం
సాంకేతిక రేఖాచిత్రం (Technical drawing - టెక్నికల్ డ్రాయింగ్, drafting - డ్రాఫ్టింగ్) అనేది కొన్ని విధులను ఎలా చేయాలి లేదా ఎలా నిర్మించాలి అనే విధంగా దృశ్యపరంగా సంభాషించేందుకు చేసే కంపోజింగ్ డ్రాయింగ్ల యొక్క పని మరియు దిద్దుబాటు.
ఆనంద్ పూర్ సాహిబ్ తీర్మానం
1973లో సిక్ఖు రాజకీయ పార్టీ శిరోమణి అకాలీ దళ్ కొన్ని ప్రధానమైన డిమాండ్లతో ఆనంద్ పూర్ సాహిబ్ పట్టణంలో చేసిన తీర్మానాన్ని ఆనంద్ పూర్ సాహిబ్ తీర్మానంగా వ్యవహరిస్తారు. 1966లో భాషా ప్రాతిపదికన, సిక్ఖు సంఖ్యాధిక్య రాష్ట్రంగా ఏర్పడ్డ పంజాబ్ ప్రాంతానికి మరింత నీరు, అధికారం, అవకాశాలు వచ్చేలా చేయాలంటూ అందుకు అనుగుణమైన పలు డిమాండ్లను ఈ తీర్మానం కేంద్ర ప్రభుత్వానికి చేసింది.
ఆనంద్ పూర్ సాహిబ్ తీర్మానం చేసిన చాన్నాళ్ళ వరకూ ఈ తీర్మానానికి రాజకీయంగా ప్రాముఖ్యత లేకుండా మరుగున పడింది. ఐతే 1980ల్లో ఖలిస్తాన్ ఉద్యమం వైపుకు పంజాబ్ తిరుగుబాటు నడుస్తూన్న కాలంలో అంతకు ముందు దశాబ్దంలో చేసిన ఈ తీర్మానానికి రాజకీయంగా ప్రాధాన్యత ఏర్పడి మళ్ళీ వెలుగులోకి వచ్చింది. 1982లో శిరోమణి అకాలీ దళ్, సిక్ఖు మత నాయకుడు, అనంతర కాలంలో ఉగ్రవాదిగా మారిన జర్నైల్ సింగ్ భింద్రన్ వాలే చేతులు కలిపి ఆనంద్ పూర్ సాహిబ్ తీర్మానాన్ని అమల్లోకి తీసుకువచ్చేందుకు ధరమ్ యుద్ధ్ మోర్చాకు అంకురార్పణ చేశారు. వేలాదిమంది ప్రజలు ఈ ఉద్యమం వల్ల పంజాబ్ కు అధిక వాటాలో సాగునీరు దక్కడం, చండీగఢ్ పంజాబ్ కు లభించడం వంటి సమస్యలకు ఇదే సరైన పరిష్కారమన్న భావనతో దీనిలో చేరారు.
అకాలీ దళ్ కు రాజకీయ ప్రత్యర్థి ఐన కాంగ్రెస్ నాయకురాలు, ఆనాటి భారత ప్రధాని ఇందిరాగాంధీ ఆనంద్ పూర్ తీర్మానాన్ని వేర్పాటువాద పత్రంగా చూశారు. తీర్మానంలో సమాఖ్య స్ఫూర్తి, పంజాబ్ కు మరిన్ని జలాల వాటా వంటివి సిద్ధాంతాలు కనిపిస్తూన్నా, తీర్మానానికి రాసిన ముందుమాటలో సిక్ఖు ప్రత్యేక దేశాన్ని గురించిన వేర్పాటువాద భావాలు కనిపిస్తున్నాయని మరికొందరు రాజకీయ విశ్లేషకులు భావించారు.
దీనితో అకాలీ దళ్ ఆనంద్ పూర్ సాహిబ్ తీర్మానం సార్వభౌమత్వాన్ని, స్వయం నిర్ణయాన్ని కలిగిన ప్రత్యేక సిక్ఖు రాజ్యమైన ఖలిస్తాన్ ఏర్పాటును ఆశించట్లేదని, అందుకు బీజాలు అందులో లేవని అధికారికంగా ప్రకటించింది. దాని అధ్యక్షుడు హర్ చంద్ సింగ్ లాంగోవాల్ ఈ విధంగా ప్రకటించారు:
ఆనంద్ పూర్ సాహిబ్ తీర్మానం లక్ష్యాలపై రాజీపడుతూ, సిక్ఖు సార్వభౌమత్వాన్ని అణచివేసే ప్రయత్నాలు చేస్తున్నారన్న ఆరోపణలపైహర్ చంద్ సింగ్ లాంగోవాల్ సిక్ఖు తీవ్రవాద అధిష్టానం చేతిలో తర్వాతికాలంలో హత్యకు గురయ్యారు.
శిరోమణి అకాలీ దళ్ ఎప్పటికీ ఈ కింది లక్ష్యాలు చేరుకునేందుకు కృషిచేస్తుందంటూ ఈ తీర్మానం ప్రతిపాదించారు:(అ). దేవుని ఏకత్వం, ఆయన పేరిట ధ్యానం, గుర్బానీ పునరుద్ఘాటన, పవిత్ర సిక్ఖు గురువుల్లోనూ, గురు గ్రంథ సాహిబ్ జీలోనూ విశ్వాసాన్ని పాదుకొల్పడం సహా ఇతర తదనుగుణమైన కార్యకలాపాల పునరుద్ఘాటన.
(ఆ). సిక్ఖు యువతను బోధకులు, రాగీలు, ధాడీలు, కవులు అయి సిక్ఖు మతాన్ని, సూత్రాలను, సంప్రదాయాలు వ్యాప్తి చేసేలాంటి స్వాభావిక శక్తిని సిక్ఖు మిషనరీ కళాశాల ద్వారా అభివృద్ధి చేయడం, తద్వారా మౌలిక మత విలువలు మరింత ప్రభావశీలంగా, తీవ్రతరంగా స్వీకరించే అవకాశం కల్పించడం.
(ఇ). పాఠశాలలు, కళాశాలల్లో ఉపాధ్యాయులు, విద్యార్థులపై ప్రత్యేక శ్రద్ధతో సిక్ఖులను పెద్ద ఎత్తన మతదీక్ష ఇవ్వడం.
(ఈ). దస్వంత్ అన్న మత సంస్థను సిక్ఖుల్లో పునర్వికసింపజేయడం.
(ఉ). రచయితలు, బోధకులు సహా సిక్ఖు మేధావుల పట్ల సాధారణ గౌరవ ప్రతిపత్తులు తయారుచేయడం, దీని వల్ల వారి సాఫల్యాలు విస్తరించడం.
రికార్డింగ్ స్టూడియో
రికార్డింగ్ స్టూడియో (Recording studio) అనేది సంగీత, లేదా ఇతర ధ్వని మీడియాల యొక్క రికార్డింగ్ మరియు మిక్సింగ్ లను సిద్ధం చేసుకొనే ఒక ప్రదేశం. కొన్ని స్టూడియోలు స్వతంత్రమైనవి, కానీ అనేకం రికార్డు లేబుల్ లాగా పెద్ద వ్యాపారం యొక్క భాగంగా ఉన్నాయి. ఇండిపెండెంట్ స్టూడియోలు ఒకే బ్యాండ్ లేదా ప్రదర్శకుల సముదాయమునకు చెందినవి రికార్డు చేస్తాయి, అయితే బయటి వారికి కూడా అద్దెకిస్తాయి. కొన్ని స్టూడియోలు అద్దె గంటకి ఇంతని వసూలు చేస్తాయి, అయితే కొన్ని ప్రాజెక్టును బట్టి వసూలు చేస్తాయి.
నాన్కానా నరమేధం
నాన్కానా నరమేధం (లేక సాకా నాన్కానా) అన్నది బ్రిటీష్ ఇండియాలో ప్రస్తుతం పాకిస్తానీ పంజాబ్ ప్రాంతంలోని నాన్కానా సాహిబ్ ప్రాంతంలో జరిగిన నరమేధం. ఈ సంఘటన సిక్ఖుల చరిత్రలో ప్రాముఖ్యత సంతరించుకుంది. రాజకీయ ప్రాధాన్యతలో ఇది జలియన్ వాలాబాగ్ దురంతం తర్వాత స్థానాన్ని పొందుతుంది. 20వ శతాబ్దిలో గురుద్వారా సంస్కరణ ఉద్యమం సందర్భంగా ఈ సంఘటన జరిగింది. శాంతియుతంగా ప్రదర్శన జరుపుతున్న సిక్ఖు నిరసనకారులపై దారుణమైన దాడులు చేసి, అనేకమంది మరణానికి కారణమయ్యారు. మహాత్మా గాంధీ వంటి జాతీయ నాయకులు కూడా ఈ సంఘటన సందర్భంగా సిక్ఖులు కనబరిచిన స్వయం నియంత్రణ, ఆత్మశక్తి భారత స్వాతంత్ర్య ఉద్యమంలో కీలక పాత్ర పోషించిందని ప్రశంసించారు.
సిక్ఖు మత విస్తరణకు, మతాచారాల నిర్వహణకు కృషిచేసే గురుద్వారాలకు ఆదాయాన్ని సమకూర్చే ఉద్దేశంతో సిక్ఖు రాజ్య స్థాపకుడైన మహారాజా రంజిత్ సింగ్ హయాంలో భూములు, ఆదాయాలు ఇచ్చారు. కాలక్రమేణా వ్యవస్థలో మార్పులు చేర్పులు చోటుచేసుకుని అవినీతిమయమైపోయింది. ఇది సిక్ఖు పంత్ లో పరిస్థితులను మార్చేసింది.
20వ శతాబ్ది తొలినాళ్ళలో మహాంత్ నారాయణ్ దాస్ గురుద్వారా నాన్కానా సాహిబ్ ను నిర్వహించేవారు. గురుద్వారాకు 19వేల ఎకరాల అత్యంత ఫలవంతమైన భూములు ఉండేవి, అవి ఎంతో ఆదాయాన్ని సమకూర్చిపెట్టేది. మహాంత్ అవినీతిపరుడయ్యారని ఆరోపణలు ఎదురయ్యాయి.
పవిత్రమైన పరిసరాలకు నాట్యకత్తెలను తీసుకువచ్చి, అశ్లీల నృత్యాలు చేయడం ప్రారంభించారని ఆరోపణలు ఎదురయ్యాయి. మహాంత్ ఓ బాలికపై అత్యాచారం చేశారన్న ఆరోపణలు కూడా వెల్లువెత్తాయి.
శ్రీరామ నరసింహమూర్తి కవులు
గంధం శ్రీరామమూర్తి, ఇఱ్ఱింకి నరసింహమూర్తి అనే ఇద్దరు కవులూ జంటగా శ్రీరామ నరసింహమూర్తి కవులు అనే పేరుతో జంటగా కవిత్వం చెప్పారు. శతావధానము చేశారు. గద్వాల సంస్థానములో ఆస్థానకవులుగా ఉన్నారు.
ఇతడు 1905లో పశ్చిమ గోదావరి జిల్లా, ఉండి గ్రామంలో జన్మించాడు. ఇతడు ఉభయభాషాప్రవీణ పరీక్ష ఉత్తీర్ణుడయి పశ్చిమ గోదావరి జిల్లాలలోని పలు స్థానికోన్నత పాఠశాలలో ఆంధ్రోపాధ్యాయునిగా పనిచేశాడు.
ఇతడు 1901లో పశ్చిమ గోదావరి జిల్లా తోలేరు గ్రామంలో జన్మించాడు. ఇతడు కూడా ఉభయభాషాప్రవీణ ఉత్తీర్ణుడై పశ్చిమ గోదావరి జిల్లాలలోని ఉన్నత పాఠశాలలో ఆంధ్రోపాధ్యాయునిగా పనిచేశాడు. 
వీరిరువురూ బహుగ్రంథకర్తలు. వీరి గ్రంథాలలో
వీరు చేసిన అవధానాలలో తోలేరులో చేసిన శతావధానము వివరాలు మాత్రమే లభ్యమౌతున్నాయి. ఈ అవధానములోని కొన్ని పూరణలు:
పూరణ: వేణి భరాభిరామ, యరవింద సముజ్వల నేత్ర, సైకత
శ్రోణియు, చక్రవాక కుచశోభిత, రాజ మరాళయానయై
ప్రాణవిభున్ తమిన్ గవయఁబాల్పడి యేగెడు కాంతకైవడిన్
రాణమెయిన్ స్రవంతి జలరాశిని గూడఁగ నేగుదెంచెడిన్
పూరణ:ఈ క్త్రా ప్రాసముఁజెప్ప నద్భుతమొకో యేంతేనియున్, జూడుడీ
వాక్త్రాసంబుల జంకు వారమనుచున్ భావింపఁగా బోకుడీ
దిక్త్రారాతికిఁబార్వతీ శివులకున్ తిగ్మ ప్రభారాశికిన్
వక్త్రంబుల్ పది కన్నులైదు కరముల్ వర్ణింపగా వేయగున్
పూరణ: చలువ కపురంపు పలుకులు
జలుబు మలపు జాజికాయ జాపత్రులు వ
క్కలు యేలకులం గూడు, త
మలము దినుము నీదు నోటి మలినము పోవున్
త్రిశూల్ క్షిపణి
త్రిశూల్ తక్కువ పరిధి గల, భూమి నుండి గాల్లోకి ప్రయోగించే క్షిపణి. దీన్ని భారత రక్షణ పరిశోధన అభివృద్ధి సంస్థ అభివృద్ధి చేసింది. సముద్ర తలాన్ని తాకుతూ ప్రయాణించి ఓడలపై దాడి చేసే "సీ స్కిమ్మర్" క్షిపణులకు వ్యతిరేకంగా కూడా ఈ క్షిపణిని ప్రయోగించవచ్చు.
త్రిశూల్ క్షిపణి ప్రాజెక్టు 1983 లో సమీకృత గైడెడ్ క్షిపణి అభివృద్ధి కార్యక్రమంలో భాగంగా మొదలైంది. దాన్ని 1992 లో పూర్తిచేసి, క్షిపణిని సీ స్కిమ్మర్  వ్యతిరేక క్షిపణిగా బ్రహ్మపుత్ర తరగతి ఫ్రిగేట్లలో అమర్చాలని ప్రణాళిక. 1985 లో సతీష్ ధావన్ అంతరిక్ష కేంద్రంలో  త్రిశూల్ తన మొదటి గైడెన్స్-లేని ప్రయాణం చేసింది. 1989 లో పూర్తి పరిధి గైడెడ్ ప్రయాణం చేసింది. 1992 లో లక్ష్యం మీద దాడి చేసే పరీక్షను విజయవంతంగా చేసింది. ఈ పరీక్షలో త్రిశూల్ మ్యాక్ 2 వేగాన్ని అందుకుంది. 1997 లో సంబంధిత సీస్కిమ్మర్ క్షిపణులను కనిపెట్టే రాడార్ వ్యవస్థలు సిద్ధమయ్యాయి. లాంచి వ్యవస్థను  భారత్ డైనమిక్స్ లిమిటెడ్ 1998 లో తయారు చేసింది.
బ్రహ్మపుత్ర తరగతి ఫ్రిగేట్ల కోసం త్రిశూల్‌ను అభివృద్ధి చెయ్యడంలో జరుగుతున్న ఆలస్యంపై 1997 లో భారతీయ నౌకా దళం తన అసంతుష్టిని తెలియజేసింది. దానికి ప్రత్యామ్నాయంగా నౌకా దళం ఇజ్రాయిల్‌కు చెందిన బరాక్-1 క్షిపణిని ఎంచుకుంది. 1998 నాటికి క్షిపణి 24 పరీక్షలు జరుపుకుని 1999 లో భారత సైన్యం, భారతీయ వాయు సేనలలో చేరింది.
2001 అక్టోబరులో DRDO ఈ క్షిపణిని సమీక్షించింది. క్షిపణి వ్యవస్థ లో లోపాలు కనుక్కొంది. ట్రాకింగు రాడార్ బీముకు మధ్యమధ్యలో అవాంతరాలు వస్తున్నాయని, అందుచేత క్షిపణి లక్ష్యాన్ని ఛేదించలేదనీ కనుక్కొంది. సైన్యానికి అవసరమైన నాణ్యతా ప్రమాణాలు లేవని కూడా తెలిపింది. 2002 లో నేవీ రకం సీ స్కిమ్మరు లాగా పరీక్షించారు. 2003 లో భారత ప్రభుత్వం ఈ క్షిపణిని ఇతర ప్రాజెక్టుల నుండి తప్పించి, ఇది కేవలం సాంకేతిక ప్రదర్శన అని ప్రకటించింది. 2005 లో క్షిపణిని విజయవంతంగా పరీక్షించారు. త్రిశూల్ అభివృద్ధి కోసం భారత ప్రభుత్వం 282 కోట్ల రూపాయలు ఖర్చు పెట్టింది. 2008 లో త్రిశూల్ కార్యక్రమాన్ని మూసేస్తున్నట్లు భారత ప్రభుత్వం అధికారికంగా ప్రకటించింది.
త్రిశూల్ పరిధి 9 కిమీ  దాని బరువు 130 కెజి. 15 కెజి వార్‌హెడ్‌ను అది మోసుకుపోగలదు. అది సూపర్‌సోనిక్ వేగంతో పోతుంది.
శౌర్య క్షిపణి
శౌర్య క్యానిస్టరు నుండి, భూమి నుండి భూమ్మీదకు ప్రయోగించే, వ్యూహాత్మక బాలిస్టిక్ క్షిపణి. అయితే మామూలు బాలిస్టిక్ క్షిపణిలాగా కాకుండా దీని ప్రయాణమంతా ఇంజను పనిచేస్తూనే ఉంటుంది. టర్మినల్ గైడెన్స్ వ్యవస్థను వాడుకుంటూ లక్ష్యంపై దాడి చేస్తుంది. అందుచేత దీన్ని క్రూయిజ్ క్షిపణిగా కూడా వర్గీకరించవచ్చు. అయితే క్రూయిజ్ క్షిపణులు గాలిని పీల్చుకుని ఇంధనంతో మండించి థ్రస్టును ఉత్పత్తి చేస్తాయి. కాని శౌర్య ఘన ఇంధనాన్ని వాడుకుని బాలిస్టిక్ పథంలో ప్రయాణిస్తుంది. అందుచేత దీన్ని బాలిస్టిక్ క్షిపణిగానే భావిస్తారు. దీన్ని భారత రక్షణ పరిశోధన అభివృద్ధి సంస్థ (DRDO) అభివృద్ధి చేసింది. దానికి 750 నుండి 1,900 కి.మీ. పరిధి ఉంది.   ఒక టన్ను సాంప్రదాయిక లేదా అణు వార్‌హెడ్‌ను మోసుకుపోగలదు. శౌర్య మధ్యమ పరిధిలోని లక్ష్యాలను ఛేదించ గలదు.
జలాంతర్గామి నుండి ప్రయోగించే సాగరిక క్షిపణి యొక్క భూ రూపమే శౌర్య అని భావిస్తున్నారు. అయితే దీన్ని DRDO ఖండించింది.  శౌర్యను క్యానిస్టరులో దాచుతారు. అందుచేత దాన్ని రవాణా చెయ్యడం తేలిక. క్యానిస్టరు నుండి క్షిపణి బయటికి రాగానే దానిలోని ఘన ఇంధన మోటారు పనిచెయ్యడం మొదలు పెట్టి క్షిపణిని లక్ష్యం వైపు తీసుకుపోతుంది.
శౌర్య పరిధి తక్కువగా ఉండడం వలన దాని సైలోలను భారత దేశపు సరిహద్దుకు దగ్గరగా ఉంచాలి. లేదా దాని పరిధిని మరింత పెంచాలి. రెండు దశల, అత్యంత వేగవంతమైన శౌర్య తన పథాన్ని తేలిగ్గా మార్చుకుంటూ పోగలదు. ఆ విధంగా క్షిపణి వ్యతిరేక రక్షణ వ్యవస్థల దాడి నుండి తప్పించుకోగలదని రక్షణ శాస్త్రవేత్తలు తెలిపారు. తక్కువ ఎత్తులో కూడా శౌర్య మ్యాక్ 7.5 వేగాన్ని అందుకోగలదు. 2008 నవంబరు 12 న చేసిన ప్రయోగంలో అది 300 కి.మీ. దూరాన్ని చేరేసరికి మ్యాక్ 5 వేగాన్ని అందుకుంది. ఉపరితల ఉష్ణోగ్రత 700° సెల్సియస్ కు చేరింది. ఈ ఉష్ణాన్ని ఉపరితలమంతా సమానంగా వ్యాపింపజేసేందుకు  క్షిపణి గుండ్రంగా తిరిగింది. ఉచ్ఛస్థాయి నేవిగేషన్, గైడెన్స్ వ్యవస్థలతో, సమర్ధమైన ప్రొపల్షన్ వ్యవస్థతో, అత్యుత్తమ నియంత్రణ వ్యవస్థతో, క్యానిస్టరు ప్రయోగంతో శౌర్య క్షిపణి ఒక సంక్లిష్టమైన వ్యవస్థగా రూపొందింది. దీన్ని TEL (ట్రాన్స్‌పోర్టర్, ఎరెక్టర్, లాంచర్) వాహనంపై తేలికగా రవాణా చెయ్యవచ్చు. ఆ వాహనం నుండే క్షిపణిని ప్రయోగించనూ వచ్చు. ఈ ఏక వాహన వ్యవస్థ కారణంగా దీన్ని మోహరించడం తేలిక, ఉపగ్రహాల ద్వారా కనుక్కోవడం శత్రువుకు కష్టం.
శౌర్య క్షిపణి వ్యవస్థలో ఉన్న అనేక కొత్త సాంకేతికాలలో ప్రధానమైంది, "రింగ్ లేజర్ గైరోస్కోప్", "యాక్సెలరోమీటర్". దీన్ని హైదరాబాదు లోని రీసెర్చి సెంటర్ ఇమారత్ లో పరీక్షించి, క్షిపణితో మేళవించారు. శౌర్య క్షిపణిని జలాంతర్గాముల నుండి ప్రయోగించేందుకు అనువుగా డిజైను చేసారని వెల్లడైంది. సీనియర్ DRDO శాస్త్రవేత్త దీన్ని ధ్రువీకరిస్తూ, 50 కి.మీ. ఎత్తుకు చేరాక క్షిపణి హైపర్‌సోనిక్ క్రూయిజ్ క్షిపణి లాగా ప్రయాణిస్తుంది. లక్ష్యం దాపులకు చేరగానే లక్ష్యం వైపుకు తిరిగి 20, 30 మీటర్ల కచ్చితత్వంతో లక్ష్యాన్ని కొట్టేస్తుంది.
2011 సెప్టెంబరు 24 న క్షిపణిని మూడవసారి దాని పూర్తి రూపంలో విజయవంతంగా ప్రయోగించారు. అది మ్యాక్ 7.5 తో ప్రయాణించి, 700 కి.మీ దూరాన్ని 500 సెకండ్లలో పూర్తి చేసింది. ఈ పరీక్ష తరువాత శౌర్య భారత నౌకా దళంలో మోహరింపుకు సిద్ధమైంది.
క్షిపణి యొక్క మొదటి బ్యాచ్ ఉత్పత్తి మొదలైంది. 2011 సెప్టెంబరు 24 న బ్యాచి లోంచి ఒక క్షిపణిని తీసి పరీక్షించారు.
బి. సుమీత్ రెడ్డి
బి. సుమీత్ రెడ్డి తెలంగాణా ప్రాంతానికి చెందిన బ్యాడ్‌మింటన్ క్రీడాకారుడు. ఇతడు రంగారెడ్డి జిల్లా గుంగుల్ లో 1991,సెప్టెంబర్ 26 న జన్మించాడు. ఇతడు 2001లో తన 15వ యేట బ్యాడ్మింటన్ క్రీడ నేర్చుకోవడం మొదలు పెట్టాడు. ఇతడు 2007లో తొలిసారిగా ఆసియన్ జూనియర్ ఛాంపియన్‌షిప్‌లో అంతర్జాతీయ స్థాయిలో ప్రవేశించాడు. మొదట ఇతడు సింగిల్స్ మాత్రమే ఆడినా గాయం కారణంగా డబుల్స్‌లో ప్రవేశించి రాణించాడు. మొదట ఇతని జోడీ టి.హేమనాగేంద్ర బాబు కాగా ప్రస్తుతం మను అత్రి ఇతని జంటగా ఉన్నాడు.ఇతడు 2014 ఆసియా క్రీడలలో పాల్గొన్నాడు. 2016 ఆగష్టు నుండి ప్రారంభం కానున్న రియో ఒలింపిక్స్‌లో భారత బ్యాడ్మింటన్ జట్టులో ఉన్నాడు.
ప్రహార్ క్షిపణి
ప్రహార్ భూమి నుండి భూమ్మీదికి ప్రయోగించే, ఘన ఇంధన, తక్కువ పరిధి వ్యూహాత్మక బాలిస్టిక్ క్షిపణి. ఇది అన్ని కాలాల్లోను, అన్ని భౌగోళిక పరిస్థితులలోనూ పనిచేసే, యుద్ధభూమి స్థాయి క్షిపణి. త్వరగా స్పందించడం దీని ప్రత్యేకత; అతి తక్కువ సమయంలో దీన్ని ప్రయోగానికి సిద్ధం చెయ్యవచ్చు.
DRDO దీని అభివృద్ధిని రెండేళ్ళలో పూర్తి చేసింది.  యుద్ధభూమిలో వ్యూహాత్మక లక్ష్యాలను ఛేదించేందుకు ఈ తక్కువ పరిధి క్షిపణిని ఉపయోగిస్తారు. లక్ష్యానికి అనుగుణంగా రకరకాల వార్‌హెడ్‌లను దీనికి అమర్చవచ్చు. మొబైల్ ప్లాట్‌ఫారము 6 క్షిపణులను మోయగలదు. వీటిని సాల్వో లాగా పేల్చవచ్చు. మొత్తం ఆరు క్షిపణుల్నీ ఒక్కసారే పేల్చడాన్ని సాల్వో అంటారు.
ఘన ఇంధనంతో నడిచే ఈ క్షిపణిని ప్రయోగించేందుకు అతి తక్కువ స్పందన సమయం సరిపోతుంది. 2-3 నిముషాల్లోపే దీన్ని సిద్ధం చేసి ప్రయోగించవచ్చు. పినాక మల్టీ బారెల్ రాకెట్ లాంచరుకు, పృథ్వి బాలిస్టిక్ క్షిపణికీమధ్య గల అంతరాన్ని ప్రహార్ పూరిస్తుంది.
2011 జూలై 21 న ప్రహార్ ను చాందీపూర్ లో పరీక్షించారు. ఈ పరీక్షలో ఇది 150 కిమీ దూరాన్ని 250 సెకండ్లలో ప్రయాణించి  బంగాళాఖాతంలోని లక్ష్యాన్ని 10 మీ. లోపు కచ్చితత్వంతో ఛేదించింది
ప్రహార్ యొక్క ఎగుమతి రూపం ప్రగతి. సియోల్‌లో జరిగిన ADEX 2013 లో DRDO దీన్ని ప్రదర్శించింది.
2018 సెప్టెంబరు 20 న ఒరిస్సాలోని ఇంటెరిం టెస్ట్ రేంజి లోని మూడవ లాంచి కాంప్లెక్సు నుండి ప్రహార్ ను పరీక్షార్థం ప్రయోగించారు. ఈ ప్రయోగం అనుకున్న అన్ని లక్ష్యాలనూ విజయవంతంగా సాధించిందని శాస్త్రవేత్తలు తెలిపారు.
గురు అర్జున్
గురు అర్జున్ (పంజాబ్:ɡʊru əɾdʒən; 15 ఏప్రిల్ 1563 – 30 మే 1606) సిక్ఖు మతంలో తొలి అమరవీరుడు, సిక్ఖుల పదిమంది గురువుల్లో ఐదవ వారు, పదకొండవ గురువుగా, శాశ్వత గురువుగా ప్రఖ్యాతి చెందిన గురుగ్రంథ సాహిబ్ను సంకలనం చేసినవారు. పంజాబ్ లోని గోయింద్వాల్లో గురు రాందాస్, గురు అమర్ దాస్ కుమార్తె మాతా భాని దంపతుల చిన్న కొడుకు.
గురు అర్జున్ శతాబ్దిలో పావు వంతు భాగం సిక్కు గురువుగా జీవించారు. అమృత్ సర్ నిర్మాణాన్ని పూర్తిచేశారు, తర్ణ్ తారణ్, కర్తార్ పూర్ వంటి నగరాలను స్థాపించారు. గురు అర్జున్ సింగ్ సిక్ఖు మతానికి చేసిన అత్యున్నత కృషి పూర్వపు గురువులందరి బోధలను, వారికి పూర్వం సిక్ఖు సిద్ధాంతాలపై గట్టి ప్రభావం చూపించిన సాధు సంతుల బోధలన్నిటినీ సంకలనం చేసి ఒక పవిత్ర గ్రంథం: గురు గ్రంథ్ సాహిబ్ ను రూపకల్పన చేశారు. సిక్ఖు గురువు ద్వారా తొలిగా ప్రచురితమైన రాతప్రతి రూపంలో నిలిచివున్న ఒకే ఒక గ్రంథం.
సిక్ఖు గురువుల బోధలను నేర్చుకుని, వ్యాప్తిచేస్తూ, సిక్ఖు మతానికి విలువైన కానుకలను సిక్ఖుల ఆదాయం నుంచి ధనం, వస్తువుల రూపంలో అందుకుంటూండే మసంద్ లనే మత ప్రచారకులను గురు అర్జున్ ప్రారంభించారు. సిక్ఖులు గురుద్వారాలు, లాంగర్ (కలసి వండుకునే సామాజిక వంటశాలలు) ల నిర్మాణాలకు సహకరించేందుకు దస్వంద్ లను సిక్ఖులు చెల్లించేవారు. లాంగర్ అనేది గురునానక్ ప్రారంభించినా గురు అర్జున్ లాంగర్లను మతపరమైన కర్తవ్యంగా క్రమబద్ధమైన వ్యవస్థగా ఏర్పరిచారు, అది అప్పటినుంచీ కొనసాగుతూ వస్తోంది.
ముఘల్ చక్రవర్తి జహంగీర్ ఆదేశాల మేరకు గురు అర్జున్ బంధితుడయ్యారు, ఆయనను ఇస్లాం మతంలోకి మారమని బలవంతం చేశారు. ఆయన మతం మారేందుకు అంగీకరించకపోవడంతో, చిత్రహింసలు పెట్టి క్రీ.శ.1606లో చంపేశారు. చారిత్రిక ఆధారాలు చూసినా, సిక్ఖు సంప్రదాయం పరిశీలించినా గురు అర్జున్ ను నీట ముంచి చంపేశారా, లేక చిత్రహింసల వల్ల చనిపోయారా అన్నది స్పష్టం కాలేదు. ఆయన బలిదానం సిక్ఖు మత చరిత్రను మలుపుతిప్పిన కీలకమైన సంఘటన.
దుల్లా భట్టి
దుల్లా భట్టి పంజాబ్ ప్రాంతానికి చెందిన 16వ శతాబ్దపు విప్లవ కారుడు. ఇతన్ని పంజాబ్ రాబిన్ హుడ్ అని కూడా పిలుస్తారు. మొఘలాయి అక్బర్ పరిపాలనా కాలంలో అతని మీద తిరుగుబాటు చేశాడు. ఇతను చేసిన సాహస కార్యాలు పంజాబీ సాంప్రదాయ కళల్లో, పంజాబీ కిస్సేలలో తరచూ దర్శనమిస్తూ ఉంటాయి.
దుల్లా భట్టి పంజాబ్ ప్రాంతానికి చెందిన పిండి భట్టియాన్ అనే ఊర్లో ఒక ముస్లిం రాజపుత్రుల కుటుంబంలో జన్మించాడు. ఈ ఊరు ప్రస్తుతం పాకిస్తాన్లో ఉంది. ఇతని తండ్రి ఫరీద్, తాత బిజ్లీ అక్బర్ ప్రతిపాదించిన "కేంద్రీయ శిస్తు చెల్లింపు విధానాన్ని" వ్యతిరేకించి ఉరితీయ బడ్డారు. అతని తండ్రిని ఉరి తీసిన నాలుగు నెలలకు తల్లి లాధి దుల్లాకు జన్మనిచ్చింది.
కాకతాళీయంగా అక్బర్ కొడుకు జహంగీరు కూడా అదే రోజు పుట్టాడు. అక్బర్ ఆస్థానంలోని పండితులు జహంగీరు ఒక సాహస వీరుడుగా రాజ్యం నిలుపుకోవాలంటే ఒక రాజపుత్రుల ఇంటిలో పెరగాలని సలహా ఇచ్చారు. అక్బర్ ఆ బాధ్యత లాధికి అప్పజెప్పాడు. ఆమె విప్లవకారుల కుటుంబానికి చెందినదైనా ఆమెకు చక్రవర్తి ప్రాపకం లభిస్తే తరువాతి తరం వారైనా దాని జోలికి వెళ్ళకుంటా ఉంటారని అక్బర్ ఆలోచన.
ఇందులో భాగంగా భట్టి కచ్చితంగా పాఠశాలకు హాజరవ్వాలి. అప్పటికి భట్టికి తన తండ్రి, తాతలకు జరిగిన అన్యాయం గురించి తెలియక పోయినా బడికి వెళ్ళనని మారాం చేశాడు. తనని ఒక విద్యావంతుడిగా మార్చడానికి, ఒక ఉత్తమ పౌరుడిగా మార్చడానికి చేసిన ఏర్పాట్లన్నీ బేఖాతరు చేస్తూ బాల్యంలో సామాన్యమైన అల్లరి పనులు చేస్తూ ఉండేవాడు.
కానీ తల్లి లాధి మాత్రం ఏదో మాట మీద భట్టికి తన పూర్వీకుల గురించి తెలియజెప్పాల్సి వచ్చింది. దాంతో ప్రత్యేకించి తన తండ్రి, తాత మరణాలకు ప్రతీకారంగా కాకపోయినా సామాన్య ప్రజల త్యాగాలను చూసి అతనికి సహజంగానే అక్బర్ పరిపాలన మీద ఉన్న ద్వేషం మరింత పెరిగి తిరుగుబాటుదారునిగా చేసింది. గౌర్ అనే రచయిత దీన్ని ఒక సామాన్యుడి ఉద్యమంగా అభివర్ణించాడు.
దుల్లా తనదైన శైలిలో ధనవంతుల సంపదను కొల్లగొట్టి పేదలకు పంచిపెట్టేవాడు. అంతే కాకుండా ఆడపిల్లలను దొంగతనంగా బానిసలుగా అమ్మడాన్ని కూడా వ్యతిరేకించాడు. వారికి కట్నాలతో సహా ఇచ్చి పెళ్ళిళ్ళు చేసేవాడు.
ఇతని చర్యలవల్లనే అక్బర్ గురు అర్జున్ దేవ్ ను సంతృప్తి పరచడానికి వారి ప్రాంతమైన బారీ దోఅబ్ ను భూమిశిస్తునుండి మినహాయింపు ప్రకటించి ఉండవచ్చు. 
భట్టి 1599 లో లాహోర్ లో బహిరంగంగా ఉరితీయబడ్డాడు. అలా చేస్తే అతను భయపడతాడని అక్బర్ భావించాడు కానీ చివరి దాకా భట్టి తన ధైర్యాన్ని చెరగనీయలేదు. భట్టికి సమకాలీనుడైన సూఫీ కవి షా హుస్సేన్ భట్టి చివరి పలుకులను ఇలా వర్ణించాడు. "ఏ పంజాబ్ ముద్దుబిడ్డైనా భూమిని వేరేవారికి అమ్ముకోడు."
కాళి బేయ్న్
.కాళి బేయ్న్ అనేది పంజాబ్ రాష్ట్రంలో గల ఒక నీటి ప్రవాహం.ఈ ప్రవాహం హరికే దగ్గర బియాస్ మరియు సట్లెజ్ నదులలో కలుస్తుంది. గురు నానక్ ఈ నీటి ప్రవాహంలో మునగటం వలన జ్ఞానాన్ని పొందాడని విశ్వసిస్తారు. 2000లో హరిత విప్లవం సమయానికి ఈ కాలువ కలుషితంగా ఉంది. తరువాత బల్బిర్ సింగ్ షెచ్వాల్ పోరాటంతో ఈ కాలువ శుభ్రపడింది.
కాళి బేయ్న్ అంటే నల్లని నది అని అర్ధం.ఈ నీటిలో ఉండే మినరల్స్ నల్లని రంగును ప్రతిభింబిస్తాయి కావున దీనికి కాళి అనే పేరు వచ్చింది. పంజాబీ పదమైన బేయ్న్ సంస్క్రత పదం వేణి నుండి వచ్చింది అంటే నీటి ప్రవాహం అని అర్ధం.
పంజాబ్ రాష్ట్రంలోని, దసుయా తాలూకాలోని, ధోనయా గ్రామం నుండి ఆవిర్భవించింది ఈ నది. ఓధ్రా రివుల్ట్, ముకెరియన్ హైడల్ కెనాళ్ళ నుంచి వచ్చే నీరే ఈ నదికి ప్రధాన ఆధారం. 160కి.మీలు ప్రయాణించి హరికె పట్టన్ ప్రాంతం వద్ద బియాస్, సట్లజ్ నదుల్లో కలుస్తుంది ఇది. హోషియర్పూర్ ప్రాంతంలో ఈ నదిని పడమర బేయ్న్ అని అంటారు. హోషియర్పూర్, కపుర్తలా మండలాల్లో కాళి బేయ్న్ నది బియాస్ నదికి సమాంతరంగా ప్రవహిస్తుంది. ఈ నది లోతు 1.5 నుండి 3 మీటర్లు ఉంటుంది. అక్బర్ రాజ్యం చేస్తున్న సమయంలో ఈ నదికి ఇటుకలతో ప్రహరీ కట్టారు. చోటి బేయ్న్ అనే నది కాళీ బేయ్న్ కు ఉపనది. కాళి బేయ్న్ నది హోషియార్పూర్, కపుర్తల, జలంధర్ మండలాల్లో ప్రవహిస్తోంది. ఈ నది ఒడ్డున కపుర్తల, సుల్తాన్ పూర్ లోధి వంటి నగరాలు ఉన్నాయి. తెర్కియానా దగ్గర ఉన్న ముకేరియన్ హైడెల్ చానల్ ఈ నది నీటి ప్రవాహాన్ని నియంత్రించడానికి నిర్మించారు.
సంత్ బల్బీర్ 2000 సంవత్సరంలో మొదలెట్టిన కరసేవ కార్యక్రమం ఉదృతం అయ్యి 2003 వరకూ సాగటంతో వత్తిడీ అధికమై పంజాబ్ ప్రభుత్వం ఈ నది శుభ్రతకు నడుకట్టింది. నది తీరం వెంబడి శుభ్రపరచి, అనేక ఘాట్లు నిర్మించింది.
మన్ దీప్ కౌర్
మన్ దీప్ కౌర్ (జననం: ఏప్రిల్ 19, 1988) పంజాబ్ కు చెందిన ప్రముఖ భారతీయ క్రీడాకారిణి. ఈమె సాధారణంగా 400 మీటర్ల పరుగుల పోటీల్లో పాల్గొంటూ ఉంటుంది. ఈమె 2008 ఒలంపిక్ క్రీడల్లో పోటీపడింది కానీ మొదటి రౌండులోనే వెనుదిరిగింది. 2010 కామన్ వెల్త్ క్రీడల్లో 4x400 మీటర్ల రిలే పందెంలోనూ, 2010, 2014 ఆసియా క్రీడల్లోనూ బంగారు పతకాలు సాధించింది.
చడ్డీ బనియన్ గ్యాంగ్
చడ్డీ బనియన్ గ్యాంగ్ భారతదేశంలోని పలుప్రాంతాల్లో విస్తరించి ఉన్న ఒక దొంగల ముఠా.
వీరు కేవలం చెడ్డీలు, బనియన్లు ధరించి పట్టుకుంటే జారిపోయేందుకు వీలుగా ఒంటికి నూనె, మట్టి లాంటి జారుడు పదార్థాలు పూసుకుని దాడి చేస్తారు. ఒక్కోసారి ముఖానికి ముసుగు కూడా తగిలించుకుంటారు. తరచూ ఒక ప్రదేశం నుంచి మరో ప్రదేశానికి వెళ్ళిపోతుండటం వలన వీరిని పట్టుకోవడం కూడా పోలీసులకు కష్టంగా ఉంది.
వీరి ఒక్కో గ్యాంగ్ లో 5-6 లేదా 8-10 మంది సభ్యులు ఉంటారు. 
పగటి వేళల్లో కుర్తాలు, లుంగీలు ధరించి రైల్వేస్టేషన్లలో, బస్టాండ్లలో, కాలనీలలో కూలీ వాళ్ళలాగా, అడుక్కుతినే వారిలాగా సంచరిస్తూ దొంగతనానికి పాల్పడే ఇంటిని గురించి ఆరా తీస్తారు. అలా కొన్ని ఇళ్ళు కొల్లగొట్టిన తరువాత వేరే ఊరికి వెళ్ళిపోతుంటారు. దొంగతనం చేసేటపుడు కుటుంబ సభ్యులను బంధిస్తారు. అంతగా తిరగబడితే చంపడానికి కూడా వెనుకాడరు. కత్తులు, రాడ్లు, గొడ్డళ్ళు, నాటు తుపాకీలు తమ దగ్గర ఉంచుకుని తిరుగుతూ ఉంటారు.
1999 నుంచి ఈ ముఠా పనులు వెలుగులోకి వస్తున్నాయి. ఎక్కువగా ఉత్తరాఖండ్, ఉత్తర ప్రదేశ్, మధ్య ప్రదేశ్, రాజస్థాన్, ఆంధ్రప్రదేశ్ లో కూడా అక్కడక్కడా వీరి దొంగతనాలు చోటు చేసుకున్నాయి.
పాటియాలా సల్వార్
పాటియాలా సల్వార్ (పట్టియన్ వాలీ సల్వార్ గా పిలువబడుతుంది) (సల్వార్ గా ఉర్దూలో పలుకుతారు) భారతదేశంలోని పంజాభ్ రాష్టృ ఉత్తర ప్రాంతంలోని పాటియాలా నగరంలో మహిళలు ధరించే వస్త్రం. ఈ వస్త్ర మూలాలు పాటియాలాలో ఉన్నాయి. ప్రాచీనంగా పాటియాలా రాజు రాజ దుస్తులుగా పాటియాలా సల్వార్ ను ఉపయోగిండాడు. పాటియాలా సల్వార్ కు పటానీ దుస్తులతో పోలిక ఉంటుంది. దానివలెనే వదులుగా ఉండే దిగువ దుస్తులు సల్వార్ గానూ మరియు మోకాళ్ళవరకు ఉన్న పొడవైన పై వస్త్రము "కమీజ్" గాను పిలువబడుతుంది. దశాబ్ద కాలంపాటు ఈ దుస్తులు పురుషులచే ధరించబడటంలేదు. దీనిలో కొన్ని మార్పులతో పాటియాలా సల్వార్ గా రూపాంతరం చెందింది.
పంజాబ్ మరియు యితర ఉత్తర భారతదేశ ప్రాంతాలలో ఈ దుస్తులు అధికంగా యిష్టపడటానికి కారణం వేసవికాలంలో అనుకూలంగా ఉండటం మరియు మన్నికను కలిగి ఉండటం
ఈ పాటియాలా సల్వార్ వదులుగా ఉన్నందున మరియు మడతలతో కుట్టినందుల అవి ధరించడానికి చాలా సౌకర్యవంతంగా ఉంటాయి. ఈ దుస్తులను కుట్టడానికి సాధారణంగా కావలసిన వస్త్రం కంటే రెండు రెట్ల వస్త్రం అనగా నాలుగు మీటర్ల పొడవు వస్త్రం అవసరమవుతుంది. మడతలుతో కూడిన పాటియాలా సల్వార్ చాలా అందంగా ఉంటుంది. ఈ మడతలు బెల్ట్ పై కుట్టబడతాయి.
పంజాబ్ లోని పాటియాలా నగరంలోని షాహి (రాజరిక) ప్రజలు ధరించిన నాటి నుండి ఈ మడతలను పాటియాలా "షాహి"గా పిలుస్తారు. సాంప్రదాయక పంజాబ్ సల్వార్ సూట్ కూ ప్రత్యామ్నాయంగా ఈ దుస్తులను ధరిస్తారు.
పాటియాలా సల్వార్ వివిధ షర్టులు (కమీజ్), చిన్న షర్టులు, పెద్ద షర్టులతో పాటు ధరిస్తారు. ప్రస్తుతం కొంతమంది బాలికలు మిశ్రమ ఆసియన్ మరియు పశ్చిమాది రాష్టాల వారి వలె కనబడటానికి టిషర్టులు కూడా ధరిస్తారు. ప్రసిద్ధి చెందిన సాంప్రదాయకమైన పై దుస్తులుగా షార్ట్ కమీజ్ ను వాడుతారు.
"బంటీ ఔర్ బాబ్లీ" (2005) చిత్రంలో రాణి ముఖర్జీ పాటియాలా సల్వార్ మరియు కుర్తీలతో కనిపిస్తారు. వీటిని ఆకీ నారులా రూపొందించాడు.
కరీనా కపూర్ అనే సినిమా నతి "జబ్ వే మెట్" చిత్రంలో పాటియాలా సల్వార్ మరియు టీషర్టులతో కొత్తదనంతో కనిపించారు. ఇతర సెలబ్రిటీలైన "సోనాక్షి సిన్హా, అమృతారావు, సోనం కపూర్, ప్రీజీ జింతా మొదలైన వారు కూడా ఈ దుస్తులు ధరించారు.
బోలియాన్
బోలియాన్ అంటే పంజాబీలో పాడుకునే ద్విపద గేయాలు. పెళ్ళిళ్ళు, పుట్టిన రోజులు లాంటి శుభకార్యాలలో ఇలాంటి పాటలు పాడుతూ నృత్యం చేయడం పంజాబ్ లో చాలా కాలంగా వస్తున్న ఆచారం. ఇవి ఒక తరం నుండి ఇంకో తరానికి కేవలం విని నేర్చుకోవడం ద్వారానే కొనసాగుతూ వస్తున్నాయి. సాధారణంగా వీటిని ఒక మహిళ పాడుతూ ఉంటే మిగతా వారు బృందగానం చేయడం పరిపాటి. ఆడవారి మనసులోని భావాలను వ్యక్తీకరించడానికి, పరిస్థితులను వివరించడానికి ఈ కవితాత్మక శైలి ఉపయోగపడుతుంది. ఈ సంస్కృతి ఇప్పుడు భాంగ్రా పాటలతో కలిసి కేవలం ఉత్తర భారతదేశంలోనే కాక భారతదేశమంతటా మరియు ఉత్తర అమెరికా, గ్రేట్ బ్రిటన్, ఆస్ట్రేలియా, న్యూజీలాండ్ లాంటి విదేశాల్లో కూడా ప్రదర్శితమవుతోంది. ఆర్.డి.బర్మన్ లాంటి సంగీత దర్శకులు యూకే లోని హిప్-హాప్ సంగీతాన్ని సాంప్రదాయ పంజాబీ సంగీతాన్ని మేళవించి బాణీలు కట్టడంతో ఇవి విదేశీయులను సైతం ఆకర్షిస్తున్నాయి.
సాధారణంగా మహిళలే బోలియాన్ పాటలు పాడుతూ గిద్దా నృత్యం చేస్తుంటారు. కానీ మాల్వా ప్రాంతంలో మాత్రం మగవారు కూడా వీటిని గానం చేస్తారు. అంతే కాకుండా ఈ పాటలకు భాంగ్రా నృత్యం కూడా చేస్తుంటారు.
బోలియాన్ సాంప్రదాయం పంజాబీ వాసులకు తమ పూర్వీకుల నుండి సంక్రమించింది. పూర్వకాలంలో మహిళలు తమలోని భావాల్ని, ఆవేశాన్ని బయటికి చెప్పుకోవడానికి, కొన్ని సార్లు కేవలం సరదా కోసం పాడేవారు. ఇప్పుడు అది ఒక వారసత్వంగా మారింది. ఇందులో నృత్యం చేయడానికి గ్రామీణ యువతులు ముదురు రంగులతో కూడిన దుస్తులు ధరిస్తారు. పాట పాడే ప్రధాన యువతి నిండైన గొంతుతో పాడుతుంటే దానికి డోలక్, ఘటం, చేతులతో వాయిద్య సహకారం అందిస్తుంటారు. మిగతా గాయనుల బృందం ప్రధాన గాయని పాడిన దాన్ని తిరిగి వల్లిస్తారు. బోలియాన్ వారి అడుగులకు మంచి ఊపునిస్తుంది.
కుల్విందర్ ధిల్లాన్ అనే పంజాబీ గాయకుడు ఈ బోలియాన్ పాట ద్వారా వెలుగులోకి వచ్చాడు. ఈ పాటలను కేవలం నేర్చుకుని శిక్షణ పొందిన వారు మాత్రమే కాకుండా పామర జనం కూడా కొత్తగా సృష్టిస్తుంటారు.
బిక్రమి కాలెండర్
బిక్రమి, లేదా దేశీ యియర్స్ లేదా పంజాబీ మహెనె క్రీస్తు పూర్వం 57 లో పరిపాలించిన విక్రమాదిత్యుని తరువాత ప్రారంభించబడినవి. ఈ కాలెండరులో రెండు అంశాలైన చాంద్రమాన మరియు సౌరమానాలున్నాయి. ఈ కాలెండరు చాంద్రమాన నెల అయిన చెతర్ నుండి ప్రారంభమవుతుంది. అనగ్గా మార్చి నుండి ప్రారంభమవుతుంది లేదా వసంతకాలం ప్రారంభంతో ప్రారంభమై 365 రోజుల వరకు ఉంటుంది. భారతదేశంలోని అనేక రాష్ట్రాల కాలెండర్లలో చెతర్ (చైత్రం) తో కొత్త సంవత్సరం ప్రారంభమవుతుంది. సింధ్ మరియు కేరళ వంటి ప్రాంతాలలొ చెతర్ తో కొత్త సంవత్సరం ప్రారంభమవుతుంది.
సౌరమానం ప్రకారం వైశాఖ్ నెల ఏప్రిల్ లో ప్రారంభమవుతుంది. భారతదేశంలోని కొన్ని రాష్ట్రాలలో కాలెండర్లు సౌరమానంతో మొదటి నెలతో ప్రారంభమవుతాయి. పంజాబ్‌లో వైశాఖి నెల యొక్క మొదటి రోజుతో కాలెండరు ప్రారంభమవుతుంది. బెంగాల్‌లో ప్రారంభ దినం పొహలా బోషఖ్ (కొత్త సంవత్సరం) గా పిలువబడుతుంది.
సౌర మాసాలలో తొమ్మిది 30 రోజులతోనూ, ఒకటి 31 (వైశాఖ్) మరియు యితర రెండు (జెత్, ఆషాఢ) 32 రోజులతోనూ కూడుకొని ఉంటాయి. ఈ కాలెండరు పంజాబ్‌లో సాంప్రదాయకంగా వాడబడుతుంది. (భారతదేశం మరియు పాకిస్తాన్‌లలోని పంజాబ్ ప్రాంతాలు). తరువాత ఇస్లామిక్ కాలెండరు, ననాక్షహి కాలెండరు అంరియు గ్రెగారియన్ కాలెండరుగా మార్పులు వచ్చాయి.
ఎ దిగువ ఉన్న కాలెండరు సౌర మాసమైన వైశాఖ్ నుండి ప్రారంభమవుతుంది. ఈ నెలల పేర్లు ఈ క్రింది విధంగా ఉంటాయి.
ప్రతి రూజూ 8 పెహిర్/పహార్ లను కలిగి ఉంటుంది. ప్రతీ పహార్ 3 గంటల కాలం ఉంటుంది. ఈ పహార్లను ఈ క్రింది విధంగా పిలుస్తారు. 
1: సాజర్ వేలా లేదా స్వెర్ వేలా =ఉదయం/డే బ్రేక్ (6'o clock to 9'o clock).
2: ధమ్మీ వేళ = మధ్యాహ్నం కన్నా ముందు (9'o clock to 12'o clock).
3: పైషీ వేళ = మధ్యాహ్నం (12'o clock to 3'o clock).
4: దీగర్ వేళ = సాయంత్రం (3'o clock to 6'o clock).
5: నిమషీన్ / నమషన్ వేల = సూర్యాస్తమయం + సాయంత్రం + రాత్రిలో మొదటి భాగం(6'o clock to 9'o clock).
6: కుఫ్తాన్ వేల = అర్థరాత్రికి ముందు సమయం (9'o clock to 12'o clock).
7: అధ్ రాత్ వేల = అర్థ రాత్రి నుండి 3 గంటలు (12'o clock to 3'o clock).
8: సార్ఘీ వేల = సూర్యోదయం కన్నా ముందు (3'o clock to 6'o clock).
వేల అనే పదం "వైలా" గా పిలువబడుతుంది. అనగా "రోజులో కొంత కాలం" అని అర్థం.
ఈ క్రింద 2014/2015 సంవత్సరముల చంద్ర కాలెండరు సూచించబడినది. పౌర్ణమికి ఒక రోజు తరువాత చాంద్రమాన నెల ప్రారంభమవుతుంది. (పంజాబీ కాలెండరు ప్రకారం). అయినప్పటికీ లూనార్ సంవత్సరం పౌర్ణమి కి ఒకరోజు తరువాత ప్రారంభమవుతుంది. ఈ నెల చెతర్ తో ప్రారంభమవుతుంది.
చాంద్ర సంవత్సరంలో 12 నెలలుంటాయి. రెండు పక్షాలుంటాయి. ఈ రోజులను "టిధిస్" అని పిలుస్తారు. ప్రతీ నెల 30 టిధిస్ లుగా ఉంటుంది. టిధిస్ అనగా 20-27 గంటల కాలం ఉంటుంది. చంద్ర కళలను బట్టి తిథులను "శుక్ల" లేదా కళల దశలు గా పిలుస్తారు. అమావాస్య వరకు ఉన్న పక్షాన్ని కృష్ణ పక్షమనీ, తరువాత పౌర్ణమి వరకు ఉన్న పక్షాన్ని శుక్ల పక్షమని పిలుస్తారు.
నానాక్షాహి కేలండర్
నానాక్షాహి (, "")కాలెండారు సౌర కాలెండరు. ఇది శిరోమణి గురుద్వారా ప్రభంధక్ కమిటీ చే తీసుకోబడినది. ఈ కాలెండరులో ముఖ్యమైన సిక్కుల సంఘటలను, పండగలు ఉంటాయి. ఈ కాలెండరు సిక్కులకు నాయకత్వం వహించిన తాకత్ శ్రీదాందమ సాహిబ్ వద్ద గల ప్రసిద్ధ సిక్కు గురువు ప్రొఫెసర్ కృపాల్ సింగ్ బాదుంగర్ ఎస్.జి.పి.సి అధ్యక్షునిగ ఉన్న సమయంలో అమలుచేయబడినది. దీనిని పాల్ సింగ్ పూరెవాల్ చే రూపొందించాడు. ఇది శక కాలెండరు స్థానంలో వచ్చి 1998 నుండి వాడకంలో ఉన్నది. ఈ కాలెండరు యొక్క శకం మొదటి సిక్కుల గురువైన నానక్ దేవ్ జన్మసంవత్సరమైన 1469 నుండి ప్రారంభమైనది. ప్రతీ సంవత్సరం కొత్తసంవత్సరం గ్రెగారియన్ కాలెండరు ప్రకారం మార్చి 14 న ఉంటుంది. ఈ కాలెండరును ప్రపంచ వ్యాప్తంగా 90 శాతం గురుద్వారాలలో అంగీకరించారు. సిక్కుల యొక్క సనాతన శాఖలలో ఈ కాలెండు గూర్చి వివాదాలున్నాయి. కొన్ని సనాతన సిక్కు శాఖలు దీనిని అంగీకరించడం లేదు.
ఈ కాలెండరు యొక్క ముఖ్యమైన లక్షణాలు:
నానాక్షహి కేలండరులో నెలల వివరాలు:
పులుగుర్త వేంకటరామారావు
పులుగుర్త వేంకటరామారావు తెలుగు సాహిత్యంలో వివిధ ప్రక్రియలలో రచనలు చేసిన రచయిత, శతావధాని మరియు ఆదర్శ ఉపాధ్యాయుడు. 
పులుగుర్త వేంకటరామారావు 1902, అక్టోబర్ 10వ తేదీన తూర్పుగోదావరి జిల్లా, కోలంక గ్రామంలో సూరమ్మ, సోమరాజు దంపతులకు జన్మించాడు. ఇతడు ప్రాథమిక విద్య తుని, రామచంద్రాపురం, పెద్దాపురం పట్టణాలలో చదువుకొన్నాడు. తరువాత సోమావజ్ఝల సూర్యనారాయణశాస్త్రి, శృంగారం సింగరాచార్యులు, మహేంద్రవాడ సుబ్బరాయశాస్త్రుల వద్ద సంస్కృతాంధ్రాలలో కావ్య,నాటకాలు, అలంకార శాస్త్రము, శబ్దశాస్త్రము నేర్చుకున్నాడు. ఆ తర్వాత మద్రాసు విశ్వవిద్యాలయం నుండి విద్వాన్ పట్టా పొందాడు.
ఇతడు 1935లో కోటరామచంద్రపురంలోని కృత్తివెంటి పేర్రాజు జాతీయోన్నత పాఠశాలలో తెలుగు పండితుడిగా ఉద్యోగంలోనికి చేరాడు. అక్కడ వేదుల సత్యనారాయణశాస్త్రి, ఇంద్రగంటి హనుమచ్ఛాస్త్రి, వెంపరాల సూర్యనారాయణశాస్త్రి ఇతని సహోద్యోగులుగా ఉండేవారు. 1951లో ఇతడు తన స్వగ్రామమైన కోలంకలో అక్కడి పురప్రముఖుల సహకారంతో ఒక హైస్కూలును స్థాపించాడు. దాని పేరు మొదట పులుగుర్త రామారాయ ఉన్నతపాఠశాల అని వుండి తరువాత ఎస్.డి.వి.ఆర్.ఆర్ హైస్కూలుగా మార్చబడింది. ఈ హైస్కూలు ద్వారా అనేక మంది విద్యార్థులకు విద్యాదానం చేశాడు. తరువాత 1954లో ధవళేశ్వరం హైస్కూలులో తెలుగు పండితుడిగా చేరి మరణించేవరకు అక్కడే పనిచేశాడు.
ఇతడు 1964లో మరణించాడు.
ఇతడు ప్రప్రథమంగా 1934లో కోలంకలో అష్టావధానం చేశాడు. తరువాత కాకినాడ, పల్లిపాలెం, తుని, రామచంద్రాపురం,వేములవాడ, యానాం మొదలైన చోట్ల అష్టావధానాలు, శతావధానాలే కాక ద్విగుణిత అష్టావధానం, ద్వాదశావధానం, శతావధాన గర్భిత అష్టావధానం వంటివి చేశాడు. ఇతడు తెలుగు, సంస్కృతం, ఇంగ్లీషు, హిందీ, లాటిన్ భాషలలోని వాక్యాలను వ్యస్తాక్షరిలో అవలీలగా ప్రకటించేవాడు. ఒకేసారి ముగ్గురు పృచ్ఛకులకు త్రిధావ్యస్తాక్షరి అనే ప్రయోగాన్ని విజయవంతంగా నిర్వహించాడు.
ఇతడి అవధానాలలో కొన్ని పూరణలు:
పూరణ: చిగురుబోడి వినుము చెల్మిదీపింపంగ
పాలు పోసినారమోలి మనము
పరమ భక్తితోడ పరగ కార్తికదిన
గణచతుర్థినాడు ఫణిచతుర్థి
పూరణ: గ్రీష్మాదిత్య ప్రతాప శోభిత నాభీలా జిరంగోన్నతా
ర్చిష్మ త్పుత్రుని మున్ను కౌరవులలో సేనాధిపత్యం బొగిన్
భీష్మ ప్రక్రియఁ గల్గె నేరి కవియే వేడ్కందగెన్ ధారుణిన్
భీష్మ ద్రోణుల కావహంబుఁ గలిగెన్ భీష్మంబుగా నత్తరిన్
పూరణ: ఎక్కడిది వె"లుంగీ" శరదిందు వదన
అం"జనా! నా" యెడకు నిట్టుల రుసమంద
మమ్మనగ గొప్ప "దేవిడి" రంజిలంగ
నరిగె పతికడ కేడవల"పాని" యాపెఇతనివి ఈ క్రింది రచనలు ప్రచురింపబడ్డాయి
సట్టు
సట్టు అనునది భారతదేశంలో మరియు పాకిస్తాన్ లో చేయబడుతున్న పప్పు ధాన్యాలు యొక్క పిండితో కూడుకొని ఉన్న మిశ్రమం. పొడిగా ఉన్న ఈ మిశ్రమాన్ని వివిధ రకాలుగా తయారుచేస్తారు. దీనిని ప్రధాన లేదా ద్వితీయ పదార్థంగా వివిధ వంటకాలలొ వినియోగిస్తారు.
దీనిని తయారుచేసిన విధానం ప్రాచీనమైనది. ఇది భారతదేశ వ్యాప్తంగా ముఖ్యంగా బీహార్ రాష్ట్రంలో ప్రసిద్ధి చెందింది. దీనిని బీహార్ రాష్ట్రంలో "దేసీ హార్లిక్స్" గా పిలుస్తారు.
దీనిని అనేక స్థాయిలలో ప్రాంతీయ వంటకాలందు ఉపయోగిస్తారు. బీహార్, ఉత్తర ప్రదేశ్, ఉత్తర ఖండ్ , పంజాబ్, న్యూఢిల్లీ లలో దీనిని విస్తృతంగా అనేక వంటకాల్లో ఉపయోగిస్తారు. దీనిని సాధారణంగా అల్పాహారంగా గంజి లేదా మృదువైన పిండిగా వడ్డిస్తారు. తియ్యటి వంటకాలలో పండు ముక్కలు, చక్కెర, పాలు తో దీనిని మిళితం చేస్తారు. కొన్ని రుచికరమైన వంటకాలలో దీనిని పచ్చి మిరప, నిమ్మ రసం, ఉప్పు చల్లి ఉపయోగిస్తారు. దీనిని పరాటాలలో నింపడానికి ఉపయోగిస్తారు. దీనిని వేపిన శనగపిండితో తయారుచేస్తారు.
పంజాబ్ ప్రాంతంలో సట్టు ను వేపిన బార్లీ ధాన్యాల నుండి తయారుచేస్తారు. దీనిలో ఉప్పు మరియు పసుపు కలిపి బంతుల వలె తయారుచేస్తారు. చిరుధాన్యాలు మరియు మొక్కజొన్న గింజలు కూడా వాడతారు.
సత్తు అనేది వేయించిన ధాన్యాలు ముఖ్యంగా బార్లీ లేదా శనగపిండి తో తయారుచేస్తారు. సాంప్రదాయకంగా దీనిని పప్పుధాన్యాలను ఇనుప పాత్రలో తీసుకొని ఇసుకలో వేయిస్తారు. వేయించిన తరువాత ఆ మిశ్రమాన్ని పొడిగా చేసి ఉంచుతారు.
ఇది ఉత్తర ప్రదేశ్, ఉత్తరాఖండ్, మధ్య ప్రదేశ్, బీహార్ జార్ఖండ్, పశ్చిమ బెంగాల్, ఒరిస్సా మరియు పంజాబ్ ప్రాంతంలొ ప్రసిద్ధమైనది. on.
సత్తు అనేది "ఛటువా"(ఒరియా భాష) గా కూడా పిలువబడుతుంది.
పంజాబీ కేలండరు
పంజాబీ కేలండరు విక్రమాదిత్య రాజు నుండి వచ్చిన బిక్రమి కేలండరు ఆధారంగా రూపొందించబడి క్రీ.పూ 57 నుండి మొదలయింది. ఈ కేలండరు బిక్రమి కేలండరులోని సౌర అంశాల కోసం ఉపయోగపడుతుంది. దీనిలో వైశాఖిలోని మొదటి రోజును పంజాబీలు కొత్త సంవత్సర దినంగా "వైశాఖి"గా జరుపుకుంటారు.
పంజాబీ కేలండరులో వివిధ నెలలు ఈ విధంగా ఉంటాయి.
పంజాబీ చాంద్రమాన కాలెండరు చైత్ తో మొదలవుతుంది. ఈ మాసం మొదటి రోజు కొత్త చంద్ర సంవత్సరం యొక్క ప్రారంభ దినం కాదు. ఈ నెలలో వచ్చే అమావాస్య నుండి ప్రారంభమవుతుంది. పంజాబీ చాంద్రమాన కేలండరులో ప్రతీ మాసం ఆ నెలలోని పౌర్ణమి తరువాత రోజు ప్రారంభమై తరువాత నెల పౌర్ణమి ముందురోజు అంతమవుతుంది. అందువలన చైత్ మాసం రెండు భాగాలుగా రెండు సంవత్సరాలకు విడిపోతుంది. అయినప్పటికీ చైత్ కొత్త సంవత్సరం పంజాబీ అధికార కొత్త సంవత్సరం కాదు. కానీ చాంద్రమాన సంవత్సరం చైత్ నుండి ప్రారంభమవుతుంది. పంజాబీ ఫోక్ కవితలు, బరాహ్హ్ మహా, సంవత్సరం మొదలుతో ప్రారంభమవుతాయి. పంజాబీ క్యాలెండర్లో చాంద్రమాన కారక అనేక పంజాబీ పండుగలను నిర్ణయిస్తుంది.
2014/2015 యొక్క చాంద్రమాన కేలండరు ఈ దిగువనీయబడింది.
జుట్టి
జుట్టి () లేదా పంజాబీ జుట్టి () ఉత్తర భారతదేశం మరియు పొరుగు ప్రాంతాలలోని ఒకరకమైన చెప్పులు. ఈ చెప్పులను సాంప్రదాయకంగా చర్మంతో తయారుచేసి దానిపై ఎంబ్రాయిడరీ అలంకరణలు చేస్తారు. పాతరోజుల్లో అసలైన బంగారు మరియు వెండి దారాలను ఉపయోగించేవారు. కాలానుగుణంగా తీని తయారీలో మార్పులు వచ్చాయి. దీనిని రబ్బరు సోల్ తో కూడా తయారు చేస్తున్నారు. పంజాబీ జుట్టిలో వివిధ రకాలైన శైలులున్నాయి. ప్రస్తుతం పాటియాలా మరియు అమృత్ సర్ ప్రారంతాలు ముఖ్యమైన జుట్టి హస్తకళలకు పేరొందిన నగరాలుగా ప్రసిద్ధి చెందాయి. ఇచ్చటి నుండి ప్రపంచవ్యాప్తంగా ఎగుమతులు జరుగుతున్నాయి. జుట్టీ చెప్పులు అనేక స్థానిక డిజైన్లలో లభ్యమవుతున్నాయి. దానిని రూపొందించిన హస్తకళాకారుని ప్రతిభ ఆధారంగా దీనిలో వివిధ శైలులు వచ్చాయి. అవి పెద్దవిగా యున్నందువల్ల వాటికి కుడి లేదా ఎడమ భేదాలు లేకుండా ఉంటాయి. పాదాల ఆకారానికి అనుగుణంగా తయారుచేయడానికి అధిక సమయం పడుతుంది. ఇవి సాధారణంగా సమంగా ఉన్న సోల్ వాడుతారు. పురుషులకు మరియు మహిళలకు ఒకే రకమైన డిజైన్ తో తయారుచేస్తారు. కానీ పురుషుల చెప్పులకు చివరి వాడిగా ఉండే కొనను ఉంచుతారు. చివర సాంప్రదాయ మీసాలవలె మెలితిప్పే విధంగా తయారుచేస్తారు. వీటిని ఖుస్సా అని పిలుస్తారు. మహిలలకు వాడే జుట్టీలకు ఎవ్నుక భాగం మడమల వద్ద ఉండదు. ఈ జుట్టీలను వివాహ వేడుకలలోనూ, వివిధ ఉత్సవాల లోనూ వాడతారు. పంజాబ్ లోని అత్యధిక మహిళలు, పురుషులు ప్రతీ రోజూ వాడే విధంగా కూడా జుట్టీలు ఉంటాయి.
అనేక పంజాబీ ఫోక్ సాంగ్స్ లలో జుట్టీల గురించి ప్రస్తావన ఉంది. అందులో "జుట్టీ కాసురీ పేరి నా పోరీ హై రబ్బా సను తుర్నా పాలే" మరియు "జుట్టీ లగ్దీ వైరియా మేరే" వంటి పాటల చరణాలలో ఈ పదాన్ని ఉపయోగించారు. ""
అనేక రకాల జుట్టీలు మహిళలకు పురుషులకు అందుబాటులో ఉన్నాయి. కొన్ని పండగలలో ప్రత్యేక రకమైన జుట్టీలను ఆవు కాళ్ళకు తయారుచేస్తారు. భారతదేశంలో జుట్టీలను సాధారణంగా "మొజారీ"గా పిలుస్తారు. పాకిస్తాన్ లో దీని ప్రత్యామ్నాయ పేరు "ఖుస్సా". ఇవి ప్రస్తుతం పశ్చిమ ప్రాంతంలో ప్రాముఖ్యతను సంతరించుకున్నాయి. మొజాహీల వలె ఈ చెప్పులు చివరి భాగం పైకి ఉండే వక్రంగా ఉండే ఆకారంలో తయారుచేస్తారు. సాంప్రదాయకంగా తరతరాలకు దీనిలో కొన్ని మార్పులు వస్తున్నాయి. ఇవి సాంప్రదాయ భారతీయ పాదరక్షలుగా ఉన్నాయి.
అవి సాధారణంగా చర్మంతో చేయబడి దానికి కొన్ని దారాలతో ఎంబ్రాయిడరీతో అలంకరణం చేయబడి ఉంటాయి. కొన్ని జుట్టీలు చేతితో తయారై దానిపై అందమైన ఎంబ్రాయడరీ కలిగి ఉంటాయి.
ఈ సాంప్రదాయ చెప్పులు భారతదేశం లోని (ప్రత్యేకంగా పంజాబ్ లో) జమీందారులు, చౌదరిలు, నవాబులు, జాగీర్ధారులు మహారాజులు మరియు మహారాణులు ధరిస్తారు. అనేక రకాలైన జుట్టీలు ప్రత్యేక అలంకరణలతో మొఘల్ కాలం నాటినుండి వచ్చాయి. అన్ని జుట్టీలు భారతదేశంలోని కొన్ని ప్రాంతాలలోని నైపుణ్యం ఉన్న పనివారు చేతితో తయారు చేసేవారు. జుట్టీ అనునది ఉత్తర భారతదేశంలో ప్రాముఖ్యత పొందాయి. ప్రత్యేకంగా పంజాబ్, హర్యానా మరియు రాజస్థాన్ లలో ఎక్కువగా ధరిస్తారు. ఇవి కుస్షా మరియు మొజ్రి కంటే భిన్నంగా ఉండేవి.
సాల్డరింగ్
సాల్డరింగ్ (Soldering) అనేది రెండు లేదా ఎక్కువ లోహాలను కలిపి అతుకుటలోని ఒక ప్రక్రియ. ఈ ప్రక్రియలో లోహాలను కలిపేందుకు సాల్డరింగ్ ఐరన్ అనే పరికరంతో సాల్డర్ అనే లోహం ను వేడిచేసి కరిగించి కలపవలసిన రెండు లోహముల కలయిక వద్ద రెండు లోహాములు గట్టిగా అతుక్కునేందుకు పూత పూస్తారు.
గురు హర్ రాయ్
గురు హర్ రాయ్ (పంజాబీ:ɡʊru həɾ ɾɑɪ; 16 జనవరి 1630 – 6 అక్టోబరు 1661) పదిమంది సిక్ఖు గురువుల్లో ఏడవవారు. 8 మార్చి 1644న ఆయన తన తాతగారి నుంచి గురు పరంపర వారసత్వాన్ని స్వీకరించారు. 31 సంవత్సరాల వయసులో మరణించబోతూ గురు హర్ రాయ్ తన కుమారుడు ఐదేళ్ళ గురు హర్ క్రిషన్ కు గురు పరంపరలో వారసత్వాన్ని ఇచ్చారు.
ఆరవ సిక్ఖు గురువైన గురు హర్ గోబింద్ కుమారుడు బాబా గుర్ దితా. బాబా గుర్ దితా, మాతా నిహాల్ కౌర్ (మాతా ఆనతిగానూ ప్రసిద్ధురాలు) దంపతుల కుమారుడు గురు హర్ రాయ్. దయా రామ్ కుమార్తె అయిన మాతా కిషన్ కౌర్ (కొన్నిసార్లు సులేఖగానూ పేర్కొంటారు) ను గురు హర్ రాయ్ వివాహం చేసుకున్నారు. ఆయనకి రామ్ రాయ్, గురు హరిక్రిషన్ అన్న కుమారులు ఉన్నారు.
గురు హర్ రాయ్ శాంతి కాముకుడు అయినా మునుపటి గురువు, ఆయన తాత అయిన గురు హర్ గోబింద్ విజయవంతంగా నడిపించిన 12 వందల మంది సిక్ఖు వీరుల సైన్యాన్ని వదలలేదు. సిక్ఖుల సైనిక స్ఫూర్తిని ఎప్పుడూ అభినందన పూర్వకంగా ప్రస్తావించేవారు, కానీ ఆయన ఎప్పుడూ ముఘల్ సామ్రాజ్యంతో ప్రత్యక్ష రాజకీయ, సైనిక యుద్ధంలో తలపడలేదు.
దారా షిఖో తన దాయాది ఔరంగజేబు ప్రారంభించిన వారసత్వ యుద్ధంలో తనకు సహాయపడమని గురు హర్ రాయ్ ను కోరారు. గురు హర్ రాయ్ తన తాతకు ఇచ్చిన మాట ప్రకారం సిక్ఖు సైన్యాన్ని రక్షణ కోసమే వినియోగించాలి. దాంతో మధ్యేమార్గంగా సిక్ఖు సైన్య సహకారంతో ఆయనను రహస్యంగా తరిలించి ఔరంగజేబు చేతి నుంచి తప్పించారు. ఈ క్రమంలో ఎక్కడా ఆయుధాన్ని వినియోగించలేదు.
మాళ్వా, దోఅబా ప్రాంతాలను గురు హర్ రాయ్ సందర్శించి తిరిగివస్తుండగా గురు హర్ గోబింద్, ఆయన సిక్ఖు సైన్యంతో తలపడి యుద్ధంలో మరణించిన ముఖ్లిస్ ఖాన్ కుమారుడు మహమ్మద్ యార్బేగ్ ఖాన్ ససైన్యంగా ఎదురయ్యారు. గురు హర్ రాయ్ అనుచర సహితంగా ఉన్నారు. ఈ దాడిని కేవలం కొద్ది వందల మంది సిక్ఖులు తిప్పికొట్టారు. ఖాన్ సైన్యాలు తీవ్రమైన జన నష్టంతో ఆ ప్రదేశం నుంచి పారిపోయారు. గురు హర్ రాయ్ తరచుగా సిక్ఖు వీరులను గౌరవిస్తూ, సత్కరిస్తూండేవారు. దారా షికో తప్పించుకోవడంలో సహాయం చేసినందుకు కక్ష కట్టిన ఔరంగజేబు గురు హర్ రాయ్ పై నేరారోపణలు చేశారు, గురు గ్రంథ్ సాహిబ్ లోని భాగాలు ముస్లిం వ్యతిరేకమని, దైవదూషణ అనీ ఆరోపిస్తూ ప్రశ్నలు సంధించారు.
గురు హర్ రాయ్ కిరాత్ పూర్ సాహిబ్ లో ఆయుర్వేద ఆసుపత్రి, పరిశోధన కేంద్రాలను నెలకొల్పారు. ఆయన ఒక జంతు ప్రదర్శనశాల కూడా నిర్వహించేవారు. ఒకసారి దారా షికో తీవ్ర అనారోగ్యం పాలైనప్పుడు ఎవరూ నయం చేయలేకుంటే గురు హర్ రాయ్ కొన్ని ఔషధ మూలికలు పంపగా గుణం చూపింది. ప్రాణ ప్రమాదమైన జబ్బు నయం చేసినందుకు జాగీరు ఇస్తాననగా ఆయన నిరాకరించారు.
గురు హర్ రాయ్ సిక్కు మత ప్రచారంలో, బోధనల్లో భాగంగా పంజాబ్ లోని దోఅబా, మాళ్వా ప్రాంతాలను సందర్శించారు. లాహోర్, సియాల్ కోట్, పఠాన్ కోట్, సంబా, రాంఘర్, జమ్ము కాశ్మీర్ లో వివిధ ప్రదేశాలు ఆయన సందర్శించారు.
తన హయాంలో గురు హర్ రాయ్ కొన్ని తీవ్రమైన సమస్యలు ఎదుర్కొన్నారు. మసంద్ లు, ధిర్ మల్, మినాలు అవినీతిపరులై సిక్ఖు విశ్వాసం వ్యాప్తిని అడ్డుకున్నారు. మూడవ సిక్ఖు గురువు గురు అమర్ దాస్ మంజి, పిరి వ్యవస్థ ప్రారంభిస్తూ 94 మందిని మంజీలుగా, పిరీలుగా సిక్ఖు మతం విస్తరించేందుకు ఏర్పరిచారు. మసంద్ వ్యవస్థను సంస్కరించేందుకు గురు హర్ రాయ్ 360 సిక్ఖు మత ప్రచార పీఠాలు - మంజీలు అదనంగా ఏర్పాటుచేస్తూ వ్యవస్థను విస్తరించారు. పాత అవినీతి పరులైన మసంద్ లను తొలగించి, నిబద్ధులైన కొత్త వ్యక్తులను మంజి పెద్దలుగా స్వీకరించారు.
ఔరంగజేబు ఆయనను నేరారోపణ చేసి విచారించినా గురు హర్ రాయ్ సహజ మరణం పొందారు. ఆయన ఐదేళ్ళ వాడైన తన కుమారుడు హర్ క్రిషన్ ను తన వారసునిగా మరణానంతరం 8వ గురువుగా ప్రకటించారు.
అమర్ సింగ్ చంకీలా
అమర్ సింగ్ చంకీలా (21 జూలై, 1961 – 8 మార్చి, 1988) ప్రముఖ పంజాబీ గాయకుడు, గేయ రచయిత, సంగీత వాద్యకారుడు మరియు సంగీత దర్శకుడు. ఆయన అసలు పేరు ధనీ రాం. మార్చి 8, 1988లో చంకీలా, మరియు అతని భార్య అమర్ జ్యోత్ మరియు అతని బృందంలోని మరో ఇద్దరిని కొంతమంది గుర్తు తెలియని యువకులు హత్య చేశారు.
చంకీలా పంజాబ్లో బాగా వేదికల మీద పాడటంలో పేరొందిన గాయకుడు. ఆయన పాటల్లో ఎక్కువగా అతను పుట్టి పెరిగిన పంజాబ్ పల్లె వాసుల జీవన విధానం ఎక్కువగా కనబడుతూ ఉండేది. పల్లెల్లోని అక్రమ సంబంధాలు, మద్యపానం, మత్తు పదార్థాల వాడకం, పంజాబీల సహజమైన రోషం లాంటివి అతని పాటల్లో ముడి సరుకులుగా ఉండేవి. అతను వివాదాస్పదంగా కూడా ప్రాచుర్యం పొందాడు. అతన్ని విమర్శించే వాళ్ళు అతని సంగీతం అసభ్యంగా ఉంటుందని విమర్శిస్తే, సమర్ధించే వాళ్ళు అతను అసలైన పంజాబీ జీవన విధానాన్ని సంగీతంతో కళ్ళకు కడుతున్నాడని భావించారు.
గురు హర్ క్రిషన్
గురు హర్ క్రిషన్ (; 23 జూలై 1656 – 30 మార్చి 1664) పదిమంది సిక్ఖు గురువుల్లో ఎనిమిదో వారు. 5 సంవత్సరాల వయసులో 7 అక్టోబరు 1661న ఆయన తండ్రి గురు హర్ రాయ్ తర్వాత గురువు అయ్యారు. సిక్ఖు మత చరిత్రలోకెల్లా అతి చిన్న వయసులో గురువు అయింది హర్ క్రిషన్.
ఆయనను బాల గురువు అని కూడా అంటూ ఉంటారు. ఆయన ఎనిమిది సంవత్సరాల వయసులో ఢిల్లీలో అంటువ్యాధి కారణంగా మరణించారు. ఆయన తండ్రి మావ గారైన గురు తేజ్ బహదూర్ సిక్ఖులకు తర్వాతి గురువు అయ్యారు. కేవలం 2 సంవత్సరాల, 5 నెలల, 24 రోజుల పాటు మాత్రమే గురువుగా పనిచేశారు.
హర్ క్రిషన్ కిరాత్ పూర్ సాహిబ్, రూప్‌నగర్, పంజాబ్లో గురు హర్ రాయ్, కిషన్ దే (మాతా సులేఖ) దంపతులకు జన్మించారు. అక్టోబరు 1661లో మరణించేందుకు ముందు గురు హర్ రాయ్ తన చిన్న కుమారుడు హర్ క్రిషన్ ను తర్వాతి గురువుగా ప్రతిపాదించారు. గురు హర్ రాయ్ తన పెద్ద కుమారుడు రామ్ రాయ్ ముఘల్ సామ్రాజ్యంతో రాజీపడుతున్నట్టు అనిపించడంతో చిన్న కుమారుడు హర్ క్రిషన్ ను ఎంచుకున్నారు.
సత్నాం సింగ్ భమారా
సత్నాం సింగ్ భమారా (జననం: 1995 డిసెంబరు 10) పంజాబ్కు చెందిన బాస్కెట్ బాల్ క్రీడాకారుడు. నేషనల్ బాస్కెట్ బాల్ అసోసియేషన్ (ఎన్.బి.ఎ) డెవలప్మెంట్ లీగ్ లో టెక్సాస్ లెజెండ్స్ కు ప్రాతినిథ్యం వహిస్తున్నాడు. 2015 లో అమెరికాలోని టెక్సాస్కు చెందిన "డల్లాస్ మేవరిక్స్" ఇతన్ని తమ 52వ ఆటగాడిగా ఎన్నుకోవడంతో భారతదేశం నుండి ఎన్.బి.ఏకి ఎన్నికైన తొలి భారతీయ ఆటగాడయ్యాడు. ఇతని ఎత్తు ఏడు అడుగుల రెండు అంగుళాలు, బరువు 132 కిలోలు. సెంటర్ పొజిషన్ లో ఆడతాడు. ఇతను ఫ్లోరిడా లోని ఐఎంజీ అకాడమీలో హైస్కూలు బాస్కెట్ బాల్ ఆడాడు. 14 ఏళ్ళ వయసు నుండే మీడియా దృష్టిని ఆకర్షించాడు. ఐఎంజీ అకాడమీ నుండి ఎన్.బి.ఏ దృష్టిలో పడ్డాడు.
సత్నాం 1995 డిసెంబరు 10 న పంజాబ్ రాష్ట్రంలో బర్నాలా జిల్లా, బల్లో కే అనే గ్రామంలో జన్మించాడు. ఆ గ్రామ జనాభా కేవలం 800 మాత్రమే. అతని తండ్రి బల్బీర్, తాత గోధుమ పండించే రైతులు, మిల్లర్లు. ఆ గ్రామం పక్కా రోడ్డుకు సుమారు నాలుగు మైళ్ళ దూరంలో ఉండేది. 1980వ దశకం మధ్యలో బల్బీర్ గ్రామంలో అందరికన్నా పొడవైన వ్యక్తిగా గుర్తింపు పొందాడు. అంర పొడవు ఉండటం వల్ల ఆ గ్రామంలో కొంతమంది అతన్ని దగ్గర్లో క్రీడా సౌకర్యాలున్న పట్టణానికి వెళ్ళి బాస్కెట్ బాల్ ఆట ప్రయత్నించ మన్నారు. కానీ తండ్రి మాత్రం కుమారుడు తన అడుగు జాడల్లోనే నడిచి వ్యవసాయం కొనసాగించాలనుకున్నాడు. దాంతో బల్బీర్ ఆ గ్రామంలోనే ఉండిపోవాల్సి వచ్చింది. ఆగ్రామానికి నాయకుడిగా ఎన్నికయ్యాడు. పెళ్ళి చేసుకుని ముగ్గురు సంతానానికి తండ్రి అయ్యాడు. వారిలో రెండో వాడు సత్నాం.
తొమ్మిదేళ్ళ వయసులోనే సత్నాం గ్రామంలో చాలా మంది యువకులకంటే పొడవుగా పెరిగాడు. అప్పుడే అతని తండ్రి ప్రాంతీయంగా ఉన్న బాస్కెట్ బాల్ మైదానానికి తీసుకెళ్ళి ఆడించే వాడు. అతను పొడుగు పెరిగే కొద్దీ ఆ క్రీడలో మంచి నైపుణ్యం అలవడింది. దాంతో బల్బీర్ తన కుమారుడికి శిక్షణ ఇవ్వడానికి గురువుల కోసం అంవేషించసాగాడు. పదేళ్ళ వయసులో లూధియానా బాస్కెట్ బాల్ అకాడమీలో చేర్చాడు.
అజిత్ పాల్ సింగ్
అజిత్ పాల్ సింగ్ (జననం: ఏప్రిల్ 1, 1947) పంజాబ్ కు చెందిన ప్రముఖ హాకీ క్రీడాకారుడు. భారత జాతీయ హాకీ జట్టు మాజీ నాయకుడు. 1970 లో ఆయనకు అర్జున అవార్డు వచ్చింది. 1975లో మలేషియాలోని కౌలాలంపూర్ లో జరిగిన ప్రపంచ కప్ హాకీ పోటీల్లో భారత జట్టుకు నాయకుడిగా వ్యవహరించాడు.
1968 నుండి 1976 వరకు మూడు ఒలంపిక్ పోటీల్లో భారత్ తరపున పాల్గొన్నాడు. అందులో మొదటి రెండు సార్లు భారత్ కు కాంస్య పతకం లభించింది.
అజిత్ పాల్ సింగ్ పంజాబ్ లోని జలంధర్ కంటోన్మెంట్ సమీపాన ఉన్న సంసార్ పూర్ అనే గ్రామంలో ఏప్రిల్ 5, 1947న జన్మించాడు. ఈ గ్రామం హాకీకి పేరు గాంచింది. ఈ ఊరు నుంచే అనేకమంది హాకీ క్రీడాకారులు జాతీయ, అంతర్జాతీయ పోటీల్లో పాల్గొన్నారు. ఏడెనిమిది సంవత్సరాల వయసు నుండే అజిత్ తన మామ ప్రోత్సాహంతో హాకీ స్టిక్ చేతపట్టుకున్నాడు. కంటోన్మెంట్ బోర్డ్ హయ్యర్ సెకండరీ స్కూల్ లో చదివాడు. పదహారేళ్ళ వయసులో 1963 లో పాఠశాలల తరఫున రాష్ట్ర స్థాయి పోటీల్లో పాల్గొన్నాడు. అతను మొదట్లో "ఫుల్ బ్యాక్" స్థానంలో ఆడేవాడు. 1964లో కళాశాల విద్య కోసం జలంధర్ లో లియాల్పూర్ ఖల్సా కాలేజీకి మారాడు. అక్కడ గడిపిన నాలుగు సంవత్సరాలలో మూడు సార్లు పంజాబ్ విశ్వవిద్యాలయపోటీల్లో తన కాలేజీకి విజయం సాధించి పెట్టాడు. అప్పుడే ఫుల్ బ్యాక్ స్థానం నుంచి "సెంటర్ హాఫ్" స్థానానికి మారాడు. 1966 లో పంజాబ్ విశ్వవిద్యాలయం హాకీ జట్టుకి నాయకుడిగా వ్యవహరించాడు. 1968లో భారతీయ విశ్వవిద్యాలయ పోటీల్లో కూడా పాల్గొన్నాడు.
క్రీడారంగంలో ముఖ్యంగా హాకీ క్రీడకు అతను అందించిన సేవలకు గాను అజిత్ పాల్ సింగ్ కు 1970 లో అర్జున పురస్కారం లభించింది. 1992 లో భారత ప్రభుత్వం అతనికి పద్మశ్రీ బిరుదునిచ్చి సత్కరించింది.
సోల్డరింగ్ ఐరన్
సోల్డరింగ్ ఐరన్ (Soldering iron) అనేది సాల్డరింగ్ ప్రక్రియలో సాల్డర్ తో కలిపి లోహం యొక్క ముక్కలను అతుకుటకు ఉపయోగించు ఒక పరికరం. సోల్డరింగ్ ఐరన్ లను ప్రధానంగా సర్క్యూట్ బోర్డులలోని ఎలక్ట్రానిక్ భాగాలను అతుకుటకు ఉపయోగిస్తారు, అయితే నగలను అతుకుట వంటి ఇతర పనులలో కూడా ఉపయోగిస్తారు.
అచ్చుతాపురము (కపిలేశ్వరపురము)
అచ్చుతాపురము (కపిలేశ్వరపురము) తూర్పు గోదావరి జిల్లా, కపిలేశ్వరపురం మండలానికి చెందిన గ్రామము
పంజాబ్ జనాభాలెక్కలు, భారతదేశం
2011 భారతదేశా జనాభా లెక్కలు ప్రకారం పంజాబ్ రాష్ట్రంలో మెుత్తం జనాభా 27.7 మిలియన్లు.పంజాబ్ లో ఎక్కువగా సిక్కుమతాన్నే విశ్వసిస్తారు అలా విశ్వసించేవారి సంఖ్య జనాభాలో మెుత్తం 58% వరకు ఉంటారు.హిందూ మతాన్ని విశ్వసించేవారి సంఖ్య జనాభాలో మెుత్తం 38% వరకు ఉంటారు. అలాగే మిగిలిన జనాభాలో బౌద్ధులు, క్రైస్తవులు, ముస్లింలు మరియు జైనులు ఉంటారు.
సిక్కుమతానికి పవిత్రమైన స్వర్ణ దేవాలయం అమ్రత్సర్లో ఉంది.ప్రధాన సెలవ దినములైన వైశాఖి, హోలా మోహోల్ల, గురుపుర్బ్ లేదా దీపావళిగా ఉంటాయి.సిక్కుమతానికి సంబంధించిన గుళ్ళు ప్రతి గ్రామంలో ఉంటాయి.గురుముఖి లిపిలో వ్రాసిన పంజాబీ భాష ఇక్కడ అధికారక భాష.ఇక్కడకు ఇతర రాష్ట్రంలైన బీహార్ మరియు ఉత్తర ప్రదేశ్ నుండి అధిక సంఖ్యలో ముస్లిం కూలీలు రావడంతో ఇక్కడ ముస్లింలు జనాభా 1.93% నికి పెరిగింది.
పాకిస్థాన్ హిందూ కౌన్సిల్
పాకిస్థాన్ హిందూ కౌన్సిల్ అనేది పాకిస్థాన్ లోని హిందూవులుకు సంభందించిన ఒక వ్యవస్థ.
హిందూ మతం పాకిస్థాన్ లో సింధు లోయ నాగరికతకాలం సుమారు 4700BCE నాటి నుండే ప్రాచుర్యంలో ఉంది.పాకిస్థాన్ హిందూ కౌన్సిల్ 2005లో నమోదు అయ్యింది.
ఈ సంస్థ పాకిస్థాన్ లో రాజకీయ విషయాలలో,సాంఘిక సమాజంలో మరియు ఆధునిక చదువులలో, దేవాలయాల పరిరక్షణలో,స్వేచ్చలో ,రాజకీయ రంగలో హిందూవుల పరిరక్షణకై పాటుపడుతుంది.
ఈ కౌన్సిల్ హిందూ వివాహాల విషయంలోను కలుగచేసుకుంటుంది.
ఈ పరిపాలనా వ్యవస్థలో మెుత్తం 15మంది హిందూ సభ్యులతో పాకిస్థాన్ లో పోటిచేసింది.
ఈ సంస్ధ మైనారిటి హక్కులకై ముఖ్యంగా హిందూవులపై జరుగుతున్న అరాచకాలు,హిందూ మహిళలను అత్యాచార విషయాలలో మరియు బలవంత మత మార్పిడిపై తీవ్రంగా పోరాడుతుంది.
సుర్జిత్ సింగ్ రంధవా
సర్దార్ సుర్జిత్ సింగ్ రంధ్వా (అక్టోబరు 10, 1951 - జనవరి 6, 1984) భారతీయ హాకీ కళాకారుడు. ఆయన భారతదేశ జాతీయ హాకీ జట్టులో 1976 ఒలెంపిక్ లో పాల్గొన్నాడు.. అతను భారతదేశం ఫీల్డ్ హాకీ జట్టుకు ఒక ఫుల్ బ్యాక్ మరియు సారధ్యం వహించాడు.
ఆయన పంజాబ్ లోణి పాటాలా జో జన్మించాడు. బాటాలా లోని గురునానక్ పాఠశాలలో విద్యాభ్యాసం చేసాడు. తరువాత జలంధర్ లోని లైలాపూర్ ఖుల్సా కళాశాఅలలొ చదివారు. అచట విశ్వవిద్యాలయ స్థాయి హాకి టోర్నమెంటు ద్వారా హాకీలో ప్రస్థానం ప్రారంభించాడు.
After finishing college he joined the Punjab Police Force for a few years. He made his debut in the second Hockey World Cup in Amsterdam in 1973. He also played for India in the Munich Olympics in 1972, the 1974 and 1978 Asian Games, the 1976 Montreal Olympics, the Asian Games in Bangkok in 1978, and the 1982 World Cup held at Bombay. He was also the part of the winning team in 1975 Hockey World Cup in Kuala Lumpur. He was included in the World Hockey XI in 1973 and the All-Star Hockey XI the next year. He was also the top scorer-both in the Esanda International hockey Tournament at Perth in Australia and the 1978 Asian Games. In his career he was able to score 4 Olympic goals. Initially he worked briefly with Indian Railways and Indian Airlines and finally with Punjab Police.
సుర్జిత్ సింగ్ తన రిటైర్మెంట్ ప్రకటించిన తదుపరి 1984 లో జలంధర్ జిల్లా లోని కర్తాపూర్ దగ్గర జరిగిన కారు ప్రమాదంలో మరణించాడు. జలంధర్ లోని హాకీ స్టేడియం ను ఆయన జ్ఞాపకార్థం సుర్జిత్ హాకీ స్టేడియంగా నామకరణం చేసారు. 1984 లో, ఆయన మరణం తరువాత జలంధర్ లో సుర్జిత్ హాకీ సొసైటీ యేర్పాటు చేయబడినది. ప్రతీ సంవత్సరం జలంధర్ లో సుర్జిత్ మెమోరియల్ హాకీ టోర్నమెంటు నిర్వహింపబడుతున్నది. 2012 లో పంజాబ్ ప్రభుత్వం ఈ సంస్థకు సహకారాన్నందించడానికి నిర్ణయం తీసుకొంది. 1998 లో ఆయనకు మరణానంతరం అర్జున అవార్డు వచ్చినది.
ఆయన భార్య చంచల్ రంధ్వా కూడాఅ అంతర్జాతీయ హాకీ క్రీడాకారిణి. అమె భారతీయ మహిళల జాతీయ హాకీ జట్టులో 1970 లో పాల్గిన్నారు. ఆయన కుమారుడు సర్‌బ్రిందర్ సింగ్ రంధ్వా ప్రపంచ స్థాయి లాన్ టెన్నిస్ క్రీడాకారుడు. అతడు ప్రపంచ వ్యాప్తంగా అనేక టోర్నమెంట్లలొ ఆడాడు. ఇండోనేషియాలో జరిగిన ఆసియన్ గేమ్స్ లో రన్నరప్ గా నిలిచాడు.